Document ID: 32012D0437

POLITINIO IR SAUGUMO KOMITETO SPRENDIMAS EU BAM RAFAH/2/2012
2012 m. liepos 24 d.
kuriuo pratęsiami Europos Sąjungos pasienio pagalbos misijos Rafos perėjimo punktui (EU BAM Rafah) vadovo įgaliojimai ad minterim
(2012/437/BUSP)
POLITINIS IR SAUGUMO KOMITETAS,
atsižvelgdamas į Europos Sąjungos sutartį, ypač į jos 38 straipsnio trečią pastraipą,
atsižvelgdamas į 2005 m. lapkričio 25 d. Tarybos bendruosius veiksmus 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo (1), ypač į jų 10 straipsnio 1 dalį,
kadangi:
(1)
pagal Bendrųjų veiksmų 2005/889/BUSP 10 straipsnio 1 dalį Politinis ir saugumo komitetas (toliau - PSK) yra įgaliotas pagal Sutarties 38 straipsnį priimti atitinkamus sprendimus EU BAM Rafah misijos politinės kontrolės vykdymo ir strateginio vadovavimo jai tikslais, visų pirma priimti sprendimą dėl misijos vadovo skyrimo;
(2)
2012 m. liepos 3 d. Sprendimu 2012/382/BUSP (2) PSK, remdamasis Sąjungos vyriausiojo įgaliotinio užsienio reikalams ir saugumo politikai (toliau - vyriausiasis įgaliotinis) pasiūlymu, paskyrė Davide PALMIGIANI EU BAM Rafah misijos vadovu ad interim laikotarpiui nuo 2012 m. liepos 1 d. iki 2012 m. liepos 31 d.;
(3)
vyriausiasis įgaliotinis pasiūlė EU BAM Rafah misijos vadovo Davide PALMIGIANI įgaliojimus ad interim pratęsti dar dviejų mėnesių laikotarpiui nuo 2012 m. rugpjūčio 1 d. iki 2012 m. rugsėjo 30 d.,
PRIĖMĖ ŠĮ SPRENDIMĄ:
1 straipsnis
Europos Sąjungos pasienio pagalbos misijos Rafos perėjimo punktui (EU BAM Rafah) vadovo Davide PALMIGIANI įgaliojimai ad interim pratęsiami iki 2012 m. rugsėjo 30 d.
2 straipsnis
Šis sprendimas įsigalioja jo priėmimo dieną.
Jis taikomas nuo 2012 m. rugpjūčio 1 d.
Priimta Briuselyje 2012 m. liepos 24 d.

Labels: 10
15
5